22/12/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
Convocatoria subvencións entidades sen fins de lucro para mantemento e investimento servizos sociais especializados, sociosanitarios, fomento da igualdade de oportunidades entre mulleres e homes e loita contra a violencia de xénero ano 2011

A Deputación da Coruña quere pola presente convocatoria, ao abeiro da Lei 38/2003, do 17 de novembro, xeral de subvencións, contribuír ao financiamento das entidades de iniciativa social (privadas sen ánimo de lucro), impulsar o seu desenvolvemento e facilitar o cumprimento dos seus fins sociais. Esta convocatoria márcase como obxectivo de carácter xeral, participar no sostemento e expansión do sistema público de servizos sociais (do que forma parte a iniciativa privada sen ánimo de lucro) mediante o cofinanciamento dos programas e actividades que realizan as entidades privadas de iniciativa social no ámbito territorial dos concellos da provincia da Coruña. De acordo coas prioridades políticas contidas nos orzamentos provinciais para 2011, cómpre determinar as liñas estratéxicas que contribuirán á realización das ditas prioridades, e que se concretan nas seguintes: A) Apoio ao financiamento dos servizos sociais especializados, referenciados a un sector de poboación ou a unha necesidade determinada que demandan unha maior especialización técnica, unha especial intensidade na intervención ou unha base territorial de intervención de carácter supramunicipal, tal e como se definen na Lei 13/2008, do 3 de decembro, de servizos sociais de Galicia. B) Apoio ao financiamento dos servizos, programas e actividades desenvolvidas por entidades do ámbito da atención socio-sanitaria, entendendo por tales as que recoñece o artigo 53 da Lei 8/2008, do 10 de xullo, de saúde de Galicia, “destinados a aqueles colectivos de persoas enfermas, xeralmente crónicas, que polas súas especiais características poidan beneficiarse da atención simultánea e sinérxica dos servizos sanitarios e sociais para aumentar a súa autonomía, paliar as súas limitacións ou sufrimentos e facilitar a súa reinserción social. No terreo sanitario a atención sociosanitaria comprenderá: a) Os coidados sanitarios de longa duración. b) A atención sanitaria á convalecencia. c) A rehabilitación en pacientes con déficit funcional recuperable” C) Apoio ao financiamento dos servizos, programas e actividades cuxa finalidade sexa o fomento e desenvolvemento das políticas de igualdade de oportunidades entre mulleres e homes e loita contra a violencia de xénero, en liña cos vixentes plans de igualdade, estatal e autonómico, que seguen as directrices da política social europea e lexislación vixente nesta materia (Lei 7/2004, do 16 de xullo, galega para a igualdade de mulleres e homes, Lei 11/2007, do 27 de xullo, galega para a prevención e o tratamento integral da violencia de xénero), co propósito de conseguir unha igual participación e representación, tanto no ámbito político como social e económico, desde o convencemento de que a persistencia dunha subrepresentación das mulleres en todos os campos de toma de decisións constitúe un déficit democrático fundamental. Así mesmo, son obxectivo destacado as accións orientadas a facilitar canles para a conciliación da vida persoal, familiar e laboral. En todo caso trátase de subvencionar proxectos de actividades que non busquen seguir perpetuando nas mulleres roles sociais tradicionalmente femininos. Consonte co anterior e conforme ao disposto na Lei 7/1985, de bases de réxime local e no Regulamento de servizos das corporacións locais así como na Lei 5/1997, de administración local de Galicia, con cargo ao presuposto da Deputación para 2011 convócanse as subvencións que a continuación se detallan: 2.2 A. SERVIZOS SOCIAIS ESPECIALIZADOS, de ámbito provincial, supramunicipal ou local, que atendan a colectivos específicos, residentes en concellos da provincia con carencia ou escaseza de recursos públicos nas seguintes áreas: Financiamento para o mantemento (gastos correntes) ou investimento (realización de obras ou adquisición de equipamentos) de: Código.1.1.1. Centros de día para a infancia Código1.1.2. Garderías e escolas infantís Código1.1.3. Ludotecas Código1.1.4. Residencias de menores Código1.1.5. Puntos de encontro Código1.1.6. Servizos e programas de apoio familiar ou para favorecer a integración social e laboral das nais e dos pais. Financiamento para o mantemento ou investimento de: Código1.2.1. Eliminación de barreiras Código1.2.2. Transporte adaptado Código1.2.3. Tratamentos de rehabilitación Código1.2.4. Estancias de respiro familiar Código1.2.5. Centros de formación ocupacional Código1.2.6. Centros especiais de emprego Código1.2.7. Pisos tutelados Código1.2.8. Centros de día Código1.2.9. Residencias Código1.2.10. Programas de inserción laboral que inclúan no seu programa itinerarios personalizados, accións de formación específica, atención e seguimento individualizado. Código1.2.11. Programas de acción tutelar Financiamento para o mantemento ou investimento de: Código1.3.1. Residencias Código1.3.2. Centros de atención diúrna e/ou nocturna Código1.3.3. Centros mixtos Código1.3.4. Vivendas tuteladas Financiamento para o mantemento ou investimento de: Código1.4.1. Centros de tratamento terapéutico, rehabilitación e inserción, con carácter diúrno e/ou residencial Código1.4.2. Unidades de día Código1.4.3. Comunidades terapéuticas Código1.4.4. Programas de apoio ás familias e para prevención no colectivo de menores e mocidade que se desenvolvan en colaboración cos centros de atención a persoas con drogodependencias incluídos na rede asistencial do Plan autonómico sobre drogodependencias (PAD). Código1.4.5. Programas de inserción laboral que inclúan no seu programa itinerarios personalizados, accións de formación específica, atención e seguimento individualizado. Financiamento para o mantemento ou investimento de: Código1.5.1. Apoio á integración escolar e social Código1.5.2. Formación para o emprego Código1.5.3. Programas de inserción laboral que inclúan no seu programa itinerarios personalizados, accións de formación específica, atención e seguimento individualizado. Financiamento para o mantemento ou investimento de: Código1.6.1. Albergues e pisos de acollida Código1.6.2. Comedores Código1.6.3. Centros de día Código1.6.4. Pisos tutelados Código1.6.5. Residencias Código1.6.6. Formación para o emprego e itinerarios individualizados de inserción laboral Código1.6.7. Programas específicos orientados a inserción social e/ou laboral (as persoas destinatarias destas accións deberán reunir polo menos unha ou máis das condicións recollidas no art.4 da Orde do 26 de maio de 2010 pola que se establecen as bases reguladoras do programa de incentivos ás empresas de inserción laboral (EIL), persoas beneficiarias da Renda de integración social de Galicia ou prestación de natureza equivalente, persoas usuarias do II Plan galego de inclusión social (2007-2013), así como as persoas perceptoras de axudas de violencia de xénero xestionadas pola comunidade autónoma.2.2 B. SERVIZOS E PROGRAMAS DE ENTIDADES SOCIO-SANITARIAS que exerzan a súa actividade na provincia e en municipios carentes ou con escaseza de recursos públicos con relación ás necesidades e demandas que pretenden cubrir. Financiamento para o investimento (adquisición, construción, reforma, ampliación e mellora de inmobles, equipamentos e moblaxe) e para actividades de mantemento de gastos correntes en: Código 2.1.1. Charlas, foros, publicacións e campañas de sensibilización Código 2.1.2. Programas formativos, xornadas técnicas, seminarios, congresos, cursos (duración non inferior a 15 horas). Código 2.2.1. Terapias integrais de rehabilitación. Código 2.2.2. Apoio psicolóxico (por exemplo, grupos de autoaxuda) deseñados, dirixidos e supervisados por profesionais especializados. Código 2.2.3. Programas de información/orientación, e asesoramento xurídico, social, psicolóxico, educativo, e outros. Non se subvencionarán: estancias en balnearios, orientación laboral, actividades ocupacionais, respiro familiar, etc. De acordo cos plans da Xunta e coa lexislación vixente en materia de igualdade poderán ser obxecto de subvención os servizos, programas e accións en consonancia cos seguintes contidos: Código 3.1.1. Campañas de sensibilización (xornadas, seminarios, charlas, congresos, publicidade, etc.) sobre a conveniencia da creación e desenvolvemento de asociacións e organizacións de mulleres e sobre políticas de igualdade de xénero. Código 3.1.2. Actividades formativas/informativas sobre a creación, participación e mellora da xestión de organizacións e asociacións de todo tipo, para unha participación máis activa cunha perspectiva de xénero. Código 3.2.1. Campañas de sensibilización (xornadas, seminarios, charlas, congresos, publicidade, etc.) dirixidas a toda a poboación sobre a necesidade de que mulleres e homes actúen corresponsablemente nas funcións e tarefas familiares e domésticas. Código 3.2.2. Formación especifica para mulleres ou para homes, sobre temas relacionados coa nova lexislación en materia de igualdade. Código 3.2.3. Programas de formación e preparación pre-laboral dirixidos a mulleres, que desenvolvan accións de acompañamento ou axuda á busca de emprego ou de fomento do emprego (cun mínimo de 30 horas). Código 3.2.4. Programas e servizos dirixidos a mulleres con especial dificultade de acceso ao mercado laboral: emigrantes, inmigrantes, paradas de longa duración, en situación de diversidade funcional, en risco ou situación de exclusión social, mulleres que exercen a prostitución, reclusas e ex-reclusas, etc. Código 3.2.5. Accións específicas para erradicar o empobrecemento feminino. Código 3.2.6. Programas e accións de dinamización das mulleres do medio rural para que participen da vida pública e dispoñan de espazos de encontro onde se traballe sobre o reparto equilibrado do espazo e do tempo entre mulleres e homes. Código 3.2.7. Programas de fomento do cooperativismo ou autoemprego en actividades vinculadas ás potencialidades do contorno, así como sobre técnicas empresariais, comerciais, de mellora e de desenvolvemento de novas técnicas produtivas. Código 3.2.8. Programas e servizos para apoiar a conciliación da vida persoal, familiar e laboral, que inclúan persoal especializado, para a realización de actividades e atencións dirixidas a nenas e nenos, fóra do horario escolar e durante ou abarcando todos os períodos de vacacións. Estes servizos de conciliación engadirán obrigatoriamente no seu contido/programa o obxectivo de traballar conscientemente a transversalidade da igualdade de xénero así como algunha actividade específica nesta materia. Código 4.1.1. Programas e accións diversas (como campañas de sensibilización, xornadas, seminarios, charlas, congresos, publicidade, etc) en fomento da prevención da violencia de xénero no ámbito comunitario e/ou orientadas á formación de mulleres que participen no movemento asociativo. Non serán subvencionables cursos sobre novas tecnoloxías e internet, actividades culturais e deportivas nin as actividades relacionadas co coidado, autocoidado ou promoción da saúde, por ter outros ámbitos de axudas e non ser conceptos que interese fomentar mediante esta convocatoria. No caso de que a entidade presente un proxecto igual ao desenvolto no ano anterior, terá que motivalo xustificando que é continuidade daquel ou ampliación, e que existe demanda na poboación á que vai dirixido. As entidades poderán solicitar axudas para gastos de mantemento de centros, programas e promoción de actividades. No caso dos servizos sociais especializados, e servizos de entidades socio-sanitarias poderán así mesmo solicitar axuda para investimento (adquisición, construción, reforma, ampliación e mellora de inmobles, equipamentos e moblaxe). Non poderán ser obxecto de axuda na presente convocatoria as actividades ou investimentos subvencionados, no mesmo exercicio, a través doutras convocatorias de subvencións ou de plans provinciais da Deputación. As entidades que solicitasen xa, ou teñan previsto solicitar, axudas da Deputación para actividades que se han realizar no presente exercicio, terán que optar por unha das convocatorias das diferentes áreas xestionadas no Servizo de Fomento (cultura, deporte, servizos sociais ou promoción económica), xa que soamente poderán achegar solicitudes por unha delas. Constitúe excepción a esta incompatibilidade o caso das solicitudes referidas a políticas de igualdade, que serán compatibles con peticións presentadas na Sección de Cultura e Deporte ou Promoción Económica, e as peticións para deporte adaptado presentadas na Sección de Cultura e Deportes, que serán compatibles coas presentadas nesta convocatoria da Sección de Servizos Sociais.3.1. ENTIDADES SOLICITANTES As entidades de iniciativa social poderán optar ao financiamento para os servizos, programas, actividades e equipamentos que, na súa modalidade de mantemento ou investimento, se relacionan no apartado 2.2. desta convocatoria, sempre que cumpran os seguintes requisitos: • Estar legalmente constituídas • Carecer de fins de lucro (recollido e acreditado mediante os seus estatutos) • Estar rexistradas, debendo acreditarse, nos correspondentes rexistros das consellerías da Xunta de Galicia, segundo a materia da que se trate e de acordo ás competencias de cada unha delas. • Nos casos de centros ou servizos sociais especializados deberán acreditar que se dispón da correspondente autorización da Xunta para a súa creación e/ou inicio de actividades, ou que a ten solicitada, no caso de obras de nova construción, ou de adaptación, todo isto de conformidade coa normativa correspondente ao centro ou servizo de que se trate. • Desenvolver as súas actividades no ámbito territorial da provincia da Coruña. • Non estar incursa en ningún dos supostos de incapacidade ou incompatibilidade para percibir axudas ou subvencións públicas. • Estar ao día nas súas obrigas tributarias e coa Seguridade Social. Para o cobro estará ademais a entidade ao corrente nas súas obrigas fiscais coa Deputación Provincial da Coruña. As peticións que teñan por obxecto xornadas e congresos relacionados coas materias e actividades previstas nesta convocatoria poderán ser solicitadas por comités organizadores, sempre que as persoas cumpran os requisitos sinalados no que lles atinxa.3.2. CONDICIÓNS As entidades só poderán solicitar subvención para unha petición, salvo no caso de que sexa para servizos sociais especializados e servizos sociosanitarios no que poderán achegar unha petición para actividades de mantemento e outra para investimento. Cada petición formularase nun impreso independente. A Sección de Servizos Sociais poderá remitir as peticións á materia e á modalidade correspondentes cando se estime que a solicitude está mal presentada. Exclúense dos gastos subvencionables obxecto das solicitudes os referidos a actividades culturais, deportivas e de lecer e tempo libre que non se correspondan cos obxectivos da convocatoria. A Deputación poderá conceder ata un máximo de 30.000,00 € a cada entidade solicitante. No caso de solicitudes para servizos sociais especializados, e sociosanitarios ese é o límite para o total das dúas peticións (mantemento e investimento). Con carácter xeral o importe da subvención solicitada será entre o 20% e o 80% do presuposto estimativo de gastos. As solicitudes deberán formularse nos modelos normalizados para cada materia que se facilitarán no Rexistro Xeral da Deputación, na Sección de Servizos Sociais ou na páxina web de Deputación, www.dicoruna.es Achegarase tamén a seguinte documentación: A. Fotocopia compulsada da tarxeta do CIF da entidade e do NIF da persoa representante. No caso da achega do CIF da entidade por parte das delegacións ou agrupacións locais desta, deberá acreditarse que contan coa autorización correspondente. B. Fotocopia compulsada dos estatutos da entidade adaptados á lexislación vixente. Deberán achegalos aínda que os entregaran en convocatorias anteriores coa finalidade de actualizar os documentos que constan na Sección de Servizos Sociais. C. Fotocopia compulsada do documento acreditativo da inscrición da entidade nos Rexistros da Xunta de Galicia correspondentes á actividade para a que solicita a subvención. D. No caso de centros ou servizos sociais especializados, acreditación de que se dispón da correspondente autorización da Xunta de Galicia para a súa creación e inicio de actividades, segundo proceda. E. Certificación acreditativa do acordo no que se aproba participar nestes programas, do nomeamento da persoa representante para as súas relacións coa Deputación (correspóndese co apartado E.1. dos impresos) e do número das persoas socias activas da entidade (correspóndese co apartado E.2. dos impresos) F. Achegarase, así mesmo, o compromiso da entidade respecto do seguinte: - Publicidade da axuda que reciba: facer constar en todo tipo de información que realice por escrito, en desenvolvemento da actividade subvencionada, a colaboración prestada pola Deputación Provincial da Coruña (cartel informativo ou placa conmemorativa no caso das obras). - Compromiso do emprego da lingua galega. - Compromiso de emprego dunha linguaxe non sexista. - Compromiso de comunicación e/ou invitación á Deputación Provincial da Coruña a aquelas actividades que poidan resultar de interese público e/ou profesional. - Dispoñer dos libros contables e rexistros esixidos pola lexislación de aplicación e conservar os documentos xustificativos (que se relacionan na disposición adicional segunda) da aplicación dos fondos recibidos en tanto poidan ser obxecto de actividades de control pola Deputación, un mínimo de catro anos. - Nas solicitudes engadiranse os compromisos seguintes: a) Solicitar, polo menos, tres ofertas de distintas empresas provedoras no caso de que o gasto sexa superior a 30.000 € para realizar obras, ou superior a 12.000 € para a adquisición de equipamento ou prestación de servizos, nos termos do artigo 31.3. da Lei 38/2003, do 17 de novembro, xeral de subvencións. b) No suposto de realización de obras, compromiso de solicitar a licenza e permisos correspondentes á actividade e de respectar a legalidade vixente en materia de ordenación urbanística, protección do medio natural e respecto ao patrimonio histórico-artístico. c) A levar a cabo a inscrición do ben cando corresponda, no rexistro público correspondente, con indicación da subvención obtida e do período de adscrición aos fins previstos. d) A manter a adscrición do ben aos fins e intereses que motivaron a concesión da subvención, polo menos cinco anos no caso de inmobles e dous anos no caso de bens inventariables. G. Declaración de estar ao corrente das obrigas tributarias e coa Seguridade Social. H. Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das subvencións. (Ademais comprobarase, de oficio, que a entidade está ao corrente nas obrigas fiscais coa Deputación da Coruña). No caso de non dar esta autorización, a entidade solicitante deberá achegar a dita acreditación cos documentos xustificativos da subvención, nos termos dispostos nos artigos 18 a 27 do Regulamento xeral de subvencións (R. D. 887/2006, do 21 de xullo). I. Declaración do/a representante de non estar incurso en causas de incompatibilidade ou incapacidade para contratar e percibir subvencións da Administración pública, de aceptación das bases da convocatoria, e de que os datos e documentos achegados coa solicitude se axustan á realidade. L. Proxecto-proposta descritiva xeral da actividade ou investimento que se vai realizar, segundo os documentos que se acompañan, que son os anexos 0 a 5: Anexo 0: - Ficha resumo do proxecto-proposta Anexo 1: - Antecedentes e xustificación da acción - Obxectivo xeral e obxectivos específicos - Breve descrición do proxecto-proposta Anexo 2: - Metodoloxía - Coordinación - Compromiso do emprego da lingua galega - Compromiso de emprego dunha linguaxe non sexista - Compromiso de comunicación e/ou invitación á Deputación Provincial da Coruña Anexo 3: - Recursos materiais - Recursos humanos - Sistema de avaliación e indicadores Anexo 4: - Público obxectivo Anexo 5: - Cronograma e calendario de actividades M. Orzamento estimativo de gastos e previsión de ingresos correspondentes para cubrir os devanditos gastos. O orzamento irá detallado por conceptos, e non poderá ser superior a 100.000,00 € (o límite será o mesmo se se solicitan dúas peticións no caso dos servizos sociais especializados ou sociosanitarios. O impreso correspondente é o 6 a). No caso de actividades que non derivan do mantemento de centros ou servizos estables propios da entidade, poderán ser gastos subvencionables aqueles de carácter xeral da entidade (persoal e gastos correntes: luz, alugamento, teléfono, etc.) que se adscriban directamente á realización da actividade subvencionada, e debe reflectirse no detalle do gasto o respecto ao límite do 13 % dos custos directos da actividade, cubrindo o impreso 6 b). Indicarase entre os ingresos previstos o importe da subvención solicitada á Deputación, que non poderá ser inferior ao 20 % e non poderá superar o 80% do orzamento estimativo de gastos. N. Memoria explicativa das actividades da entidade no ano anterior, na que se inclúa a mención das axudas recibidas desta Deputación e dos seus ingresos e gastos: No caso das peticións de axudas para proxectos de igualdade, se a solicitude de subvención que se fai para 2011 é para un programa similar ao desenvolvido no ano anterior coas axudas da Deputación, acreditarase que é continuidade ou ampliación daquel, xustificando a demanda da poboación á que vai dirixida: impreso 7. Ñ. Certificación dos datos bancarios da entidade, segundo modelo aprobado pola Deputación e que poden atopar na páxina web www.dicoruna.es O. No caso de realización de obras ou equipamentos: - Acreditación da propiedade ou dereito real que se posúa sobre o ben inmoble (propiedade, arrendamento con especificación do prazo de vixencia, etc.) P. No caso da realización de obras: proxecto de técnico/a competente. Pode achegarse unha memoria valorada, pero unha vez concedida a axuda, de ser legalmente necesario, requirirase para a xustificación a achega do proxecto técnico. No caso de tratarse dunha fase da obra, definirase a fase no informe e garantirase a súa utilización e a posibilidade de continuidade da obra por contar con financiamento. Q. De conformidade co art.35. f) da Lei 30/1992, do 26 de novembro, de réxime xurídico das administracións públicas e do procedemento administrativo común, se os documentos solicitados nos apartados A, e Ñ anteriores están en poder da Deputación, a entidade solicitante non terá que volver a remitilos, pero haberá de sinalar a data e a dependencia na que se presentaran anteriormente. A documentación que se entregue en fotocopia ha de vir compulsada conforme ao indicado na disposición adicional primeira. O defecto, erro ou ausencia na presentación da documentación á que se refire esta base 4 deberá ser corrixido no prazo de dez días dende a recepción do requirimento arquivándose a solicitude sen máis trámite de non facelo así. 5.1. As solicitudes presentaranse no Rexistro Xeral da Deputación da Coruña, nos rexistros municipais dos concellos que teñen asinado convenio para este fin coa Deputación da Coruña (pode verse a relación de concellos con convenio na páxina web www.dicoruna.es) ou en calquera outros rexistros públicos aos que se refire o artigo 38.4. da Lei 30/1992, do 26 de novembro de réxime xurídico das administracións públicas e do procedemento administrativo común.5.2. Co fin de incentivar a utilización de medios electrónicos e no marco dos principios da Lei 11/2007, do 22 de xuño, de acceso electrónico da cidadanía aos servizos públicos, recoméndase presentar a solicitude de xeito telemático a través da páxina web da Deputación da Coruña, www.dicoruna.es, o que producirá os seguintes efectos: a) Só para solicitantes que dispoñan de sinatura electrónica: A presentación telemática producirá plenos efectos xurídicos, sempre que a solicitude se envíe dentro do prazo establecido. Neste caso, a documentación complementaria que se ten que presentar coa solicitude enviarase posteriormente por correo ou por calquera outro medio que deixe constancia do seu envío e acompañarase da copia do xustificante da presentación telemática. En calquera caso, rematado o prazo de presentación de solicitudes, a Deputación requirirá de oficio a documentación á que se refire o apartado 4 e que aínda non se presentase. O prazo de presentación de solicitudes comezará o día seguinte á publicación da presente convocatoria no Boletín Oficial da Provincia e rematará o 31 de xaneiro de 2011. No caso da presentación telemática con sinatura electrónica, o envío poderá realizarse en calquera momento, dentro do prazo, antes das 00.00 h do día 1 de febreiro de 2011. A pesar do anterior, ao longo do exercicio orzamentario poderán presentarse solicitudes que, por circunstancias novas ou por causas imprevisíbeis e excepcionais, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida orzamentaria non poderá superar o 10% do importe total da súa consignación. Estes pedimentos tramítanse de acordo coas presentes bases, agás o cumprimento do prazo. A concesión das subvencións realizarase mediante un réxime de concorrencia competitiva, por resolución da Presidencia, por proposta motivada da comisión avaliadora e requirirá informe do Servizo de Fomento, no que figure que da información que consta no seu poder se deriva que as entidades cumpren todos os requisitos necesarios para acceder ás subvencións. A comisión avaliadora estará composta polos seguintes membros: Presidente: o deputado presidente da Comisión de Benestar Social, Políticas de Igualdade de Xénero e Normalización Lingüística. Vogais: tres deputados/as designados/as polo presidente da Deputación. Na comisión actuará como secretario/a, sen voto, un funcionario do Servizo de Fomento.6.1. Valoración das solicitudes A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: · Interese das actividades ou investimentos, no que se terá en conta o ámbito supramunicipal das accións, a coordinación coas administracións competentes e o seu número de persoas destinatarias directas e/ou potenciais. ata 30 puntos. · O coeficiente de financiamento (entendido como o cociente entre o importe da subvención solicitada e o importe do orzamento estimado de gastos) derivado da solicitude. ata 35 puntos. · A adecuación das actividades ou investimentos que se van realizar ao interese provincial. ata 30 puntos. · O emprego da lingua galega na realización das actividades ou actuacións para as que se solicita a axuda. ata 5 puntos.6.2. Notificación e publicidade da resolución A resolución de concesión deberáselles notificar expresamente a todas as entidades solicitantes de forma fidedigna; as subvencións concedidas publicaranse no Boletín Oficial da Provincia, entre o primeiro e terceiro trimestre do ano seguinte, con relación ás subvencións concedidas no semestre inmediato anterior. Contra a desestimación expresa ou presunta das solicitudes presentadas poderán formularse os recursos que procedan.6.3. Reformulación de solicitudes Unha vez notificada a resolución de concesión, a reformulación da solicitude inicial, á que se refire o art.27 da Lei 38/2003, xeral de subvencións, e o art.61 do regulamento que a desenvolve, será automática, de tal modo que se o importe da subvención outorgada é inferior ao solicitado pola entidade beneficiaria, o presuposto subvencionado que debe ser obxecto de xustificación posterior determinarase dividindo a contía da subvención outorgada polo coeficiente de financiamento proposto pola entidade beneficiaria na súa solicitude.6.4. Modificación dos conceptos subvencionables Así mesmo, despois da solicitude razoada da entidade beneficiaria da subvención, poderá autorizarse o cambio dos conceptos concretos que se detallan no proxecto-proposta ou orzamento da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias: · Se o orzamento da nova actividade ou investimento é superior ou igual ao presuposto subvencionado inicial, manteranse as mesmas condicións da subvención concedida: coeficiente de financiamento, importe da subvención e presuposto subvencionado. · Se o orzamento da nova actividade ou investimento é inferior ao presuposto subvencionado inicial, a comisión avaliadora, logo do informe previo do Servizo de Fomento, deberá determinar o novo coeficiente de financiamento para o novo importe da subvención e o novo presuposto subvencionado, que serán inferiores aos inicialmente establecidos.7.1. Prazo de xustificación O prazo para xustificar as subvencións finalizará o día 31 de xullo de 2012, se ben antes de finalizar o prazo poderá ampliarse, conforme ao disposto no art.49 da Lei 30/92, do 26 de novembro, do réxime xurídico das administracións públicas e procedemento administrativo común, por solicitude da entidade interesada ou por proposta razoada da unidade xestora. Se non se achega a xustificación dentro de prazo (inicial ou prorrogado), requirirase a entidade beneficiaria para a súa presentación (art.70 do regulamento de subvencións citado) no prazo improrrogable de 15 días. A falta de xustificación da subvención neste prazo excepcional levará aparellada a perda da subvención e demais responsabilidades establecidas na Lei xeral de subvencións 38/2003, do 17 de novembro. A presentación da xustificación fóra de prazo, ou no prazo excepcional, non eximirá a entidade beneficiaria das sancións que correspondan consonte á citada lei, coa gradación indicada no apartado 8 destas bases. En calquera caso, salvo o disposto no parágrafo anterior, a data límite para a xustificación non poderá exceder da fixada nas bases de execución do presuposto xeral da Deputación da Coruña para o exercicio 2011.7.2. Consideracións xerais para os pagamentos e xustificacións 7.2.1. As subvencións aboaranse despois da xustificación dos gastos.7.2.2. Para os efectos de xustificación das subvencións, defínese o coeficiente de financiamento como o cociente entre o importe da subvención solicitada e o importe do orzamento estimativo de gastos. A aplicación deste coeficiente ao importe da subvención concedida dará lugar ao presuposto subvencionado que será o que se teña que xustificar para poder cobrar a subvención, é dicir: Importe subvención concedida Presuposto subvencionado = –––––––––––––––––––––––––––– Cf No caso de ter outros ingresos para o mesmo obxecto que, en concorrencia coa subvención da Deputación, teñan un importe superior á cantidade resultante do cálculo anterior, o presuposto subvencionado será a suma das subvencións. O gasto xustificado documentalmente deberá acadar, polo menos, o importe do presuposto subvencionado.7.2.3. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá a entidade beneficiaria.7.2.4. Para o cobro da subvención as entidades deberán estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. Así mesmo, as entidades deberán acreditar que están ao corrente nas obrigas tributarias e coa Seguridade Social. As certificacións acreditativas desta situación poderán ser solicitadas directamente pola Deputación no caso de ter a autorización dada pola entidade. No caso de non estar autorizada a Deputación, achegaranas as entidades.7.2.5. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.7.2.6. A entidade beneficiaria deberá someterse aos procedementos de control ou auditoría que realicen a Intervención provincial, polos seus propios medios ou a través de empresas colaboradoras, e tamén, na condición de contratante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos devanditos procedementos, poderá esixirse responsabilidade administrativa, consonte ao establecido na Lei 38/2003, xeral de subvencións, e, no seu caso, responsabilidade penal, de conformidade co Código penal.7.3. Documentación xustificativa Para o cobramento da subvención as entidades deberán presentar unha conta xustificativa simplificada que comprenda a seguinte documentación: 7.3.1. Unha memoria explicativa da actividade que deberá axustarse ó esquema presentado proxecto-proposta inicial (ver apartado 4. L. da presente convocatoria) na que conste o cumprimento da finalidade da subvención mediante a realización das actividades ou investimentos para a que foi concedida, así como de ter cumpridos os compromisos e condicións impostos na concesión, indicando os resultados obtidos e as desviacións acaecidas. A memoria virá asinada pola persoa que a elaborou, que deberá estar identificada co seu nome e apelidos. Entre outros compromisos indicarase expresamente o modo de cumprimento da obriga de publicidade da axuda concedida pola Deputación Provincial da Coruña e os outros compromisos relacionados no punto 4. L. anexo 2 da presente convocatoria e achegarase a proba documental que proceda (impresos, carteis informativos, uso do logotipo, etc). No caso de subvencións que teñan por finalidade a realización de proxectos que xeren gastos de investimento, a memoria deberá reflectir expresamente os seguintes termos: obtención de licenzas preceptivas e cumprimento de normas contractuais. En relación ao presuposto, indicaranse as desviacións acaecidas, tendo en conta entre outros, os aspectos seguintes: - En canto ao axuste na distribución dos gastos, indicaranse se é o caso os incrementos do gasto nalgún concepto (os cales poderán ser compensados coa diminución do gasto noutros conceptos que estean xa previstos na subvención concedida). - En canto ás datas de execución, admitiranse xustificantes que se correspondan coas actividades realizadas entre o 1 de xaneiro de 2011 e o 31 de xullo de 2012, ou, no caso de prórroga, ata o 31 de outubro de 2012 (data límite de presentación de xustificantes disposta nas bases de execución dos orzamentos da Deputación para o 2011). No caso de que se trate de programas ou proxectos para os que se solicite subvención en anos sucesivos, deberá declararse que non coinciden estas xustificacións coas actividades do programa ou proxecto que se presente para ser subvencionado nese exercicio.7.3.2. Unha relación detallada dos ingresos ou axudas obtidas doutras Administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto. Así mesmo, indicarase o importe das achegas dos/as usuarios/as ao servizo, cando proceda.7.3.3. Unha declaración de non ter pendente de xustificación outra axuda da Deputación na que xa finalizara o prazo para a presentación dos xustificantes.7.3.4. No caso de non lle ter dada a autorización correspondente a esta Deputación, acreditación de estar ao corrente nas obrigas tributarias e coa Seguridade Social.7.3.5. Unha relación clasificada dos gastos da actividade ou do investimento asinada en todas as follas polo/a secretario/a da entidade e co visto e prace da Presidencia na que consten os conceptos de gasto, a identificación da persoa acredora (nome, apelidos e NIF ou razón social e CIF), a identificación do documento (número, importe e data de emisión) e, no seu caso, data e medio de pago. No caso de gastos de persoal, por cada traballador/a e mes, indicarase a data, o importe bruto da nómina e o importe da seguridade social con cargo á empresa. Así mesmo, deberá concretarse a xornada que se imputa á actividade que se ha xustificar. No caso da distribución do gasto presupostado, deberá reflectir o disposto no apartado 7.2.1.7.3.6. Achegarase ademais unha certificación expedida pola Secretaría da entidade co visto e prace da Presidencia, no caso de que na relación clasificada de gastos apareza o pagamento de axudas de custo, axudas de emerxencia ou indemnizacións ao voluntariado e gastos de quilometraxe, no que conste o nome, apelidos e NIF da persoa perceptora, así como a data do pagamento, concepto e número de xustificante (recibín, etc.). No caso dos gastos de quilometraxe, indicarase a matrícula do vehículo, o itinerario e os quilómetros. No caso excepcional de axudas de emerxencia ou indemnizacións a persoas físicas, nas que proceda aplicar especial protección da súa identidade segundo a normativa vixente de protección de datos de carácter persoal, só se indicará o NIF da persoa perceptora como dato identificativo. O pagamento dos gastos, que se poderá realizar tanto antes como despois do cobramento da subvención, deberá quedar acreditado documentalmente mediante a utilización de transferencia bancaria, tarxeta de débito ou crédito, cheque nominativo ou calquera outro medio que deixe constancia da data de pago e da identidade da persoa perceptora. Excepcionalmente poderase realizar o pago en metálico en importes de escasa contía (ata 150 euros) nos que non resulte posible a utilización dun dos medios anteriormente indicados. Só poderá terse en conta o cargo con IVE no caso de que sexa soportado pola entidade e non sexa deducible. A entidade indicará se está exenta de IVE. No caso de concorrencia de subvencións públicas que estean xustificadas, poderá incluírse na relación a certificación expedida pola administración que concede, na que se detallen os conceptos subvencionados e os importes xustificados, así como o período ao que se refiren os gastos.7.3.7. Unha certificación expedida pola Secretaría da entidade co visto e prace da Presidencia, na que se faga constar que o gasto foi reflectido na forma preceptiva no libro de contabilidade da entidade, segundo o disposto no art.14.1. da Lei 38/2003, xeral de subvencións.7.3.8. Nos casos en que sexa de aplicación, a entidade deberá acreditar o cumprimento das obrigas sinaladas no art.31.3 e 4 da Lei xeral de subvencións (solicitude de ofertas a diversos provedores). 7.3.9. Engadiranse os seguintes documentos no caso de adquisición de bens inmobles: - Acreditación da recepción do ben polo órgano competente da entidade. - Fotocopia compulsada da escritura pública e dos xustificantes de ter satisfeitos os impostos correspondentes. - Acreditación da solicitude de inscrición do ben no Rexistro da Propiedade, coa mención do financiamento obtido e de que o ben está adscrito á finalidade para a que foi concedida a subvención por un prazo que será, polo menos, de cinco anos. - Certificado de valoración do inmoble emitido por perito taxador independente inscrito no rexistro oficial, ou persoal técnico dunha Administración pública.7.4. Comprobacións e control A Deputación comprobará aleatoriamente os xustificantes que estime oportunos e que permitan obter a evidencia razoable da adecuación da aplicación da subvención, para o que poderá solicitar a remisión dos xustificantes dos gastos seleccionados. Así mesmo, os gastos xa xustificados serán obxecto do plan de control financeiro das subvencións da Deputación, mediante a fiscalización que realizarán os servizos de Intervención e para cuxo fin poderá requirírselle á entidade beneficiaria a remisión dos xustificantes de gastos correspondentes. Co obxecto de facilitar o control financeiro posterior das subvencións, as entidades deberán facer os pagamentos tal e como se indica no apartado 7.2.5.7.5. Tramitación da xustificación Á vista da documentación xustificativa presentada e logo dos informes previos da Sección de Servizos Sociais e do Servizo de Fiscalización, o órgano competente valorará o cumprimento das actividades ou investimentos subvencionados e, se a documentación é correcta, procederase ao pagamento da subvención. No caso de que a documentación xustificativa fose incorrecta ou insuficiente, darase un único prazo de dez días para a súa corrección. Para a valoración do cumprimento da finalidade básica da subvención e do seu pagamento terase en conta o seguinte: – No caso de que se xustifique gasto igual ou superior ao presuposto subvencionado, aboarase a totalidade da subvención. – No caso de que se xustifique gasto inferior ao 100% e superior ao 50% do presuposto subvencionado, aboarase a parte proporcional da subvención mediante a aplicación do coeficiente de financiamento ao importe total dos gastos acreditados. – No caso de que se xustifique gasto inferior ao 50% do presuposto subvencionado, non se considerará cumprida a finalidade básica da subvención, polo que non se aboará cantidade ningunha, sen prexuízo de aplicación do réxime sancionador correspondente. O aboamento da subvención materializarase mediante ingreso na conta sinalada pola entidade. As entidades beneficiarias das subvencións quedarán sometidas ao establecido no Código penal (Lei orgánica 10/1995), e as responsabilidades e réxime sancionador establecido na Lei 38/2003, xeral de subvencións, coas especificacións indicadas na súa disposición adicional décimo cuarta. En canto á aplicación das sancións, se a demora no cumprimento do prazo de xustificación non excede dun mes, a sanción prevista na lei imporase no seu grao mínimo e será do 10% do importe da subvención outorgada co límite de 75 euros. Se excede dun mes e non chega a tres, a sanción imporase no seu grao medio e será do 20% do importe da subvención outorgada, co límite de 400 euros. E se a extemporaneidade da xustificación excede de tres meses, a sanción imporase no seu grao máximo, que suporá o 30% do importe da subvención, sen que poida superar o importe total de 900 euros. O incumprimento reiterado pola mesma entidade beneficiaria en distintas convocatorias dos prazos de xustificación, implicará que se apliquen as sancións antes expostas, elevando nun grao a que proceda. Poderá ser aplicada a compensación para o cobramento da sanción, salvo que se formule oposición á sanción por parte da entidade sancionada. Con carácter xeral admitiranse fotocopias sempre que veñan compulsadas: - Diante de notario - Polo Rexistro Xeral da Deputación da Coruña - Pola Secretaría do concello ou persoal funcionario habilitado para o efecto cando se refiran a expedientes de entidades do seu termo municipal - Polo órgano administrativo que teña no seu poder os documentos orixinais - Nos rexistros doutras Administracións públicas, nos casos nos que se presenten os documentos a través delas. Para o non establecido nesta convocatoria, en especial todo aquilo que fai referencia á posibilidade de levar a cabo un control financeiro no ano seguinte das subvencións xustificadas e pagadas, serán de aplicación as normas incluídas nas Bases de execución do presuposto xeral da Deputación da Coruña para o exercicio de 2011, e na Lei 38/2003, do 17 de novembro, xeral de subvencións, así como na Lei 9/2007, do 13 de xuño, de subvencións de Galicia. Así mesmo, de conformidade co disposto no artigo 14.2 f) da Lei 3/2003, do 17 de novembro, xeral de subvencións, e no artigo 11. f) da Lei 9/2007, do 13 de xuño, de subvencións de Galicia, os beneficiarios están obrigados a levar libros e rexistros contables dilixenciados. Para as entidades beneficiarias aos que non lles resulte de aplicación obrigatoria o Plan de contas adaptado ás entidades non lucrativas (R. D. 776/1998, do 30 de abril), abondará con que leven os seguintes libros e rexistros: - Libro diario de ingresos e gastos no que se reflictan por orde cronolóxica todos os ingresos e gastos e que deberá estar debidamente conciliado cos movementos realizados a través das contas bancarias. O citado libro deberá estar dilixenciado pola Presidencia, pola Secretaría e pola Tesourería da entidade. - Liquidación anual de ingresos e gastos, que deberá resultar dos movementos producidos no libro anterior e na que quedará constancia da súa aprobación pola asemblea de socios/as. - Libro de inventarios, no que se reflicten axeitadamente todos os bens e dereitos da entidade, así como as súas altas e baixas, e que tamén deberá estar dilixenciada pola Presidencia, a Secretaría e a Tesourería. Os datos das subvencións solicitadas quedarán incorporados a un rexistro público de subvencións, contemplándose o dereito das entidades interesadas á protección dos datos de carácter persoal, así como a posibilidade de exercitar os dereitos de acceso, rectificación, cancelación e oposición, nos termos establecidos na Lei orgánica 15/1999, do 13 de decembro, de protección de datos de carácter persoal.1. A aprobación da presente convocatoria queda sometida á condición suspensiva da entrada en vigor do presuposto da Deputación do exercicio 2011, no que se conteñan os créditos adecuados e suficientes para atender as solicitudes que ao abeiro daquela se acheguen.2. Consonte co anterior, non se poderá realizar ningún acto que supoña directa ou indirectamente compromiso provincial de transcendencia presupostaria en tanto non se cumpra a condición suspensiva citada no apartado anterior.3. En ningún caso a presente convocatoria xerará ningún dereito a favor dos/as solicitantes mentres tanto non se dean as condicións presupostarias, procedementais e xurídicas de aplicación. A Coruña, 3 de decembro de 2011 O presidente O secretario Salvador Fernández Moreda José Luis Almau Supervía